Publication: Magyar Közlöny
Issue: MK-1999-68 (Year: 1999, Number: 68)
Era: 1990-2004
Section: szóló 1994. évi I. törvény 4. §-ának c) pontjában kapott
Paragraph Index: 37

8. Az együttműködés felmondása nem befolyásolja a jelen Melléklet alapján fennálló jogokat vagy kötelezettségeket. III. Nemzetközi egyezmények A Feleket vagy azok résztvevőit illető szellemi tulajdonjogokat olyan módon kell kezelni, amely összhangban van az idevonatkozó, a Felekre alkalmazandó nemzetközi egyezményekkel, beleértve a TRIPS Megállapodást (a Világkereskedelmi Szervezet által kezelt Megállapodás a szellemi tulajdonjogok kereskedelemmel kapcsolatos kérdéseiről), valamint a Berni Egyezményt (Párizsi Törvény, 1971) és a Párizsi Egyezményt (Stockholmi Törvény, 1967). IV. Tudományos szakirodalmi munkák Anélkül, hogy ez érintené az V. fejezetet, és ha ettől eltérő megállapodás nem szerepel a TMP-ben, a kutatás eredményeit a Feleknek vagy a vonatkozó közös kutatás résztvevőinek közösen kell közzétenniük. A fenti általános szabály alapján a következő eljárások alkalmazandók:

Source: https://magyarkozlony.hu/hivatalos-lapok/13ab72879084ebca4e757a1a6cf3227e24b40dd4/dokumentumok/9a8779bbda20091b7791e773726b8b573f9b7e0e/letoltes